**Adóelőleg-nyilatkozat 2017. évben az első házasok kedvezményének érvényesítéséről**

**(Kérjük, olvassa el a nyilatkozat kitöltési útmutatóját!)**

Tájékoztató

**I.** A nyilatkozatot adó magánszemély Módosított

neve: …….………………………………………………. nyilatkozat

adóazonosító jele: ⎕⎕⎕⎕⎕⎕⎕⎕⎕⎕ ⎕

1. Nyilatkozom, hogy

házastársam neve: ………………………………………………

adóazonosító jele: ⎕⎕⎕⎕⎕⎕⎕⎕⎕⎕

Házasságkötésünk ideje: ⎕⎕⎕⎕. ⎕⎕. ⎕⎕.

1. Tudomásul veszem, hogy az első házasok kedvezménye címén igénybe vehető kedvezmény maximum a házasságkötést követő hónaptól számított 24 hónapon keresztül vehető figyelembe. ⎕
2. Nyilatkozom, hogy az első házasok kedvezményét **a) egyedül** ⎕

**b) házastársammal közösen** ⎕ érvényesítem.

1. **A fentiek alapján nyilatkozom, hogy a** ⎕⎕ **hónaptól kezdődően (e hónapra is) az első házasok kedvezményét**

**………………… forint összegben kívánom igénybe venni.**

1. **A nyilatkozattétel időpontjától kezdődően (e hónapra is) az első házasok kedvezményét nem kívánom igénybe venni.** ⎕

A nyilatkozatot tevő magánszemély aláírása: ……………………………………..

Kelt: …………………………..

**II.** Az első házasok kedvezményét kérő magánszemély házastársának

neve:

adóazonosító jele: ⎕⎕⎕⎕⎕⎕⎕⎕⎕⎕

**Tudomásul veszem és elfogadom, hogy házastársam az I. Blokkban meghatározott összegben kéri az első házasok kedvezményének az adóelőleg alapjából történő levonását.**

A nyilatkozatot tevő magánszemély aláírása: …………………………………

Kelt:…………………………….

**III.** Az I. Blokkban szereplő magánszemély munkáltatójaként (kifizetőjeként) a nyilatkozat tartalmát tudomásul vettem. A magánszemély adóelőlegét az I. Blokkban szereplő nyilatkozat figyelembevételével állapítom meg.

A munkáltató, kifizető megnevezése: ……………………………………

A munkáltató, kifizető adószáma: ⎕⎕⎕⎕⎕⎕⎕⎕—⎕—⎕⎕ ……………………………

Kelt:………………………………. Cégszerű aláírás

az első házasok kedvezményének érvényesítését kérő adóelőleg-nyilatkozathoz a 2017. évben

**Tisztelt Adózó!** Ha Ön igényli, hogy a munkáltatója, kifizetője az Ön járandóságaiból az első házasok kedvezményének figyelembe vételével vonja le az adóelőleget, ezt a nyilatkozatot két példányban töltse ki és adja át munkáltatójának, kifizetőjének. Mielőtt a nyilatkozatot leadná, a nyilatkozat II. Blokkját az Ön házastársának is ki kell töltenie. 2017. január 1-jétől nincs szükség arra, hogy a nyilatkozatot a házastársa munkáltatója (kifizetője) is leigazolja. Az adóelőleg-nyilatkozat nem kizárólag munkáltató számára adható, hanem olyan kifizető felé is, aki összevonás alá eső rendszeres jövedelmet juttat. Ilyennek kell tekinteni különösen a havi, heti bért, munkadíjat, tiszteletdíjat, személyes közreműködés ellenértékét, egyéb juttatást. Ilyen kifizetőnek minősül például az a megbízó, aki rendszeresen juttat megbízási szerződés alapján díjat a magánszemélynek. Az adóelőleg megállapítása szempontjából munkáltatónak kell tekinteni azt, aki bért fizet ki, illetve a társaság tevékenységében személyesen közreműködő tag tekintetében a társas vállalkozást. Bérnek minősül a munkabér, de az adóköteles társadalombiztosítási ellátás, például a gyermekgondozási díj is, így a nyilatkozat ilyen esetben is megtehető.

A munkáltató (a kifizető) a nyilatkozatban foglaltakat az adóéven belül az átadást követő kifizetéseknél veszi figyelembe. A nyilatkozat tartalmát érintő bármely **változás esetén Ön köteles haladéktalanul új nyilatkozatot tenni**, melyet az I. Blokk jobb felső részén erre a célra szolgáló kockában **(Módosított nyilatkozat)** kell X-szel jelölnie. Abban az esetben, ha a továbbiakban nem kívánja az első házasok kedvezményének érvényesítését, akkor erre irányuló módosítását az 5. sorban kell jelölnie (erre sor kerülhet egyrészt amiatt, mert a házassági életközösség megszakad, másrészt amiatt, hogy ezentúl a kedvezmény teljes összegét a házastársa érvényesíti). Nem minősül módosított nyilatkozatnak az nyilatkozattétel, amelyet év közben az új munkáltatónál történő elhelyezkedéskor ad a magánszemély.

A nyilatkozat egyik példányát a munkáltatónak (kifizetőnek), másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz 5 évig megőriznie.

Az adóelőleg megállapítása során az első házasok kedvezményét a házastársak az összeg felosztásával **közösen is igénybe vehetik**. A jogosultaknak a nyilatkozatot mindenképpen közösen kell megtenniük.

***Figyelmeztetés:*** *Amennyiben Ön a nyilatkozattételkor fennálló körülmények ellenére az első házasok kedvezményének érvényesítését jogalap nélkül kéri, aminek következtében az adóbevallása alapján 10 ezer forintot meghaladó befizetési különbözet mutatkozik, a befizetési különbözet 12 százalékát különbözeti-bírságként kell megfizetnie.*

**Jogosultság az első házasok kedvezményére**

**Az első házasok kedvezményének érvényesítésére a házaspár akkor jogosult, ha** 2014. december 31-ét követően került sor a házasságkötésre és **legalább egyiküknek ez az első házassága.** Mindez azt jelenti, hogy a házaspár azon tagja is jogosult e kedvezmény érvényesítésére, megosztására, akinek nem ez az első házassága. A bejegyzett élettársi kapcsolatról, az ezzel összefüggő, valamint az élettársi viszony igazolásának megkönnyítéséhez szükséges egyes törvények módosításáról szóló 2009. évi XXIX. törvény (a továbbiakban: Béktv.) 3. § (1) bekezdése alapján a házastársakra vonatkozó rendelkezéseket a **bejegyzett élettársakra is** alkalmazni kell, ezért a házastárs kifejezés alatt a továbbiakban a bejegyzett élettársat is érteni kell.

**Az első házasok kedvezménye** – a családi kedvezményhez hasonlóan– **az Ön összevont adóalapját csökkenti.** Abban az esetben, ha Ön e nyilatkozattal kéri az első házas kedvezmény érvényesítését, a kedvezmény az adóelőleg alapját – és ezért az adóévi jövedelmeiből fizetendő adóelőleg összegét is – csökkenti.

A jogosultak által együttesen érvényesíthető kedvezmény 2017. január 1-jétől jogosultági hónaponként **33** **335 forint.** Az első házasok kedvezménye a gyakorlatban azt jelenti, hogy havonta 5 ezer forinttal magasabb összegű nettó kereset áll a házaspárok rendelkezésére.

**Első jogosultsági hónapnak** a házasságkötést követő hónapot kell tekinteni. A házassági életközösség fennállása alatt legfeljebb 24 hónapon keresztül érvényesíthető ezen a jogcímen kedvezmény. A visszamenőleges hatályú – kedvező hatású – törvénymódosításnak köszönhetően **ezt a kedvezményt nem veszíti el a magánszemély akkor sem, ha eközben magzatra vagy gyermekre tekintettel családi kedvezményre válik jogosulttá**. Ez a 24 hónapos jogosultsági idő csak abban az esetben szakad meg, ha a házassági életközösség időközben felbomlik. Nem zárja ki az első házasok kedvezményének érvényesítését, ha a házasság megkötésekor bármelyikük már jogosult családi kedvezményre. Ilyen esetben az első házasok kedvezménye a családi kedvezményt megelőzően érvényesíthető.

Abban az esetben, ha Ön a 2015. adóvben az első házasok kedvezményére valójogosultságát azért veszítette el, mert családi kedvezményre vált jogosulttá, lehetősége van a 2015. évi személyi jövedelemadó bevallását önellenőrzéssel helyesbíteni.

***Példa:*** Adózók 2017. február 14-én házasságot kötnek. Ebben az esetben először 2017. márciusában jogosultak a felek ezen a címen kedvezményt érvényesíteni, míg utoljára 2019. február hónapban válnak majd jogosulttá ilyen címen csökkenteni az adóalapjukat, kivéve, ha időközben a házassági életközösség megszakad. Esetükben az első házasok kedvezménye szempontjából az adóévben 10 jogosultsági hónapjuk lesz.

**Az adóelőleg-nyilatkozat**

**Az I. Blokkhoz:** Ön ebben a blokkban nyilatkozik munkáltatójának arról, hogy érvényesíteni kívánja az első házasok kedvezményét.

**Az 1. pontban** a házastárs nevét, adóazonosító jelét, valamint házasságkötésük idejét kell feltüntetnie.

**A 2. ponthoz:** Tekintettel arra, hogy az első házasok kedvezménye a házasságkötést követő hónaptól érvényesíthető 24 hónapon keresztül, de megszűnik a jogosultság, ha a házassági életközösség ezen az időszakon belül megszakad, így ezt a tényt jelezniük kell azon munkáltatójuk, kifizetőjük felé, akinek adóelőleg-nyilatkozatot adtak az első házas kedvezmény érvényesítésére, mivel ilyen címen kedvezmény tovább nem érvényesíthető.

**A 3. pontban** kérjük, jelölje az arra szolgáló kockában X-szel, hogy az első házasok kedvezményét egyedül, vagy házastársával közösen kívánja érvényesíteni.

**A 4. pontban** nyilatkoznia kell arról, hogy mikortól és milyen összegben kívánja érvényesíteni az első házasok kedvezményét.

**Az 5. pontban** kell jeleznie, ha az eddigi nyilatkozatát akként módosítja, hogy a nyilatkozat hónapjától kezdődően nem kéri a továbbiakban az első házasok kedvezményének a munkáltatója általi figyelembe vételét. Ebben az esetben a nyilatkozat jobb felső sarkában az erre szolgáló helyen jelölnie kell X-szel, hogy módosított nyilatkozatot nyújt be.

**A II. Blokkhoz:**

Az első házasok kedvezményének érvényesítéséhez a **házastársaknak közös nyilatkozatot kell tenniük** még abban az esetben is, ha azt teljes egészében kizárólag egyikük érvényesíti. Ezeket a sorokat az Ön házastársának kell kitöltenie.

**A III. Blokkhoz:** Ezt az Ön munkáltatójának, kifizetőjének kell kitöltenie.